**Események, liturgikus programok**

**Eseménynaptár:**

11.28. Jótékonysági apróság vásár

11.28. Advent 1. vasárnapja

11.29. 17.00 Felsősök csoportja

11.29. 18.30 Ifi falka találkozó

11.30 Baba-mama kör

12.06. 17.00 Alsósok csoportja

12.07. Baba-mama kör

12.09. 19.30 Ismerkedjünk a Bibliával

12.13. 17.00 Felsősök csoportja

12.13. 18.30 Ifi Falka találkozó

12.13. 19.30 fiatal házasok találkozója

**A hét ünnepei:**

**Kedd**: Szent András apostol

**Péntek**: Xavéri szent Ferenc áldozópap

**Szentmisék. liturgikus templomi események**

**Vasárnap:** 8.45 + András

10.00 + József

18.30 élő Miklós

**hétfő:** 6.00 + Lajos

**kedd**: 6.00 + Imre

**szerda: 6**.00 + szülők, nagyszülők

**csütörtök:** 6.00

**péntek**: 6.00 Hálából

**Szombat:**  6.00 + Borbála

18.30 + Erika

**Temetés:** 11.30. 11.45 Újköztemető / Dravecz Ferenc

12.03. 12.00 Budafok / Lapitka István

12.03. 17.00 Kassai tér / Czárák Istvánné

**Hirdetések**

Adventben szombat esténként 18 órától tartjuk a gyertyagyújtást. Szeretettel hívunk mindenkit!

Adventben hétköznapokon (hétfőtől szombatig 6.00-kor lesz a szentmise. A hagyományos rorate misére szeretettel várunk mindenkit!

A Karitász támogatására a múlt vasárnap megtartott gyűjtésből 200.000 Ft-ot tudunk továbbítani az Egyházmegye felé. Isten fizesse meg adományaikat!

A november elejei nagyobb esőnél a plébánosi lakás beázott. Kiderült, hogy a plébánia feletti tetőn néhány cserép el van repedve.

Hétfőn a hibákat kijavították, az ereszcsatornákat pedig kitisztították. A munka 300.000 Ft-ba került.

Természetesen a plébánia tartalékából a munkát ki tudtuk fizetni.   
Ugyanakkor nem szeretném hagyni, hogy a tartalékunk lemerüljön.   
Mit tehetünk?

Talán a legfontosabb, hiszen ez jelenti az anyagi alapjainkat, hogy az   
**éves egyházi hozzájárulását** ki-ki fizesse be. Ezt nagyon sokan megtették   
már, köszönet érte! Arról ritkán szólunk, hogy ennek a Püspöki Kar által   
javasolt összege a **kézhez kapott jövedelem 1%-**a.

Amivel még segíthetünk:

- a következő vasárnap a perselybe a megszokottnál kicsit nagyobb   
összeget adunk.   
- a templom közepén álló perselybe tehetjük az erre a célra szánt adományunkat.

Hálásan köszönöm a támogatást!

Ákos atya

Gondolatok a mai naphoz

Kicsiny kis fényemmel világítani fogok!

A városi léthez szokott szemünk alig tud mit kezdeni egy gyertya fényével. A mindennapok forgatagában élő ember már elszokott a csendtől. Nem is könnyű beleállni advent liturgiájába.

Ugyanakkor, ha nyitott szívvel járunk, észrevesszük, hogy a gyertya fénye más, mint a reflektoroké. Szelídebb, lágyabb, talán hívogatóbb. Éppen ezért szeretnénk felmutatni azt a fényt, amely igazi világosságot ad számunkra.

Korunkban nehéz valódi adventet tartani. Bárhova nézünk, már a karácsonyi fények vakítják el szemünket. Milyen nehéz észrevenni – gyakran nekünk, hívő embereknek is – az érkező Krisztus szelíd fényét!

Advent liturgiája távolról indul. Egy másik, a végső találkozásra figyelmeztet. Karácsonyi készületünk ennek a végső találkozásnak a reményében lehet valódi és teljes. Mert nem csupán egy régmúlt eseményt szeretnénk megünnepelni. Nem egy évfordulót tartunk. Hanem találkozni szeretnénk Valakivel, aki maga az élet. Aki szelíd fényével ma is vonz. Aki a velünk lakó Isten.

Mutassuk fel tehát bátran kicsiny kis fényünket! Adjuk tovább a lángot, hogy megmutassunk valamit az ünnep igazi tartalmából. Hirdessük bátran, hogy Jézus Krisztus születését ünnepeljük majd, és erre az ünnepre már időben el kell kezdeni készíteni a szívünket!

Fülöp Ákos plébános

A rákosfalvai plébánia hírlevele belső használatra.

Számlaszámunk: CIB bank

működés (egyházi adó): 11100104-19819019- 36000001

Felelős kiadó Fülöp Ákos plébános

„hogy életünk legyen és bőségben legyen”

Advent 1. vasárnapja 2021. november 28.



Lelkem hozzád emelem, Uram, Én Istenem, benned bízom, ne valljak szégyent!

(Zsolt 24, 1-3)

Rákosfalvai Szent István Király Plébánia

1144 Budapest, Álmos vezér tér 1. : 363-5976

Honlap: rakosfalvaplebania.hu

Email: iroda@rakosfalvaplebania.hu

Levelezőlista: rakosfalva@groups.io

Plébános: Fülöp Ákos

Szentmisék:

*vasárnap:* 8.45; 10.00; 18.30

*hétköznap:* hétfő - szombat 6 óra roráté

Irodai ügyelet: hétfő – szerda – péntek 16.00-17.30

kedd – csütörtök 9.00-12.00

Olvasmány: Jer 33, 14-16

Igaz sarjat támasztok Dávidnak.

Szentlecke: 1Tessz 3, 12-4,2 Gazdagítson és gyarapítson titeket az Úr szeretetben.

Evangélium: Lk 21,25-28.34-36

Nézzetek fel és emeljétek fel fejeteket, mert elérkezett megváltástok!